CELEX: 62013TN0678
Language: fi
Date: 2013-12-13 00:00:00
Title: Asia T-678/13: Kanne 13.12.2013 — AEMN v. parlamentti

22.3.2014   
            
            
               FI
            
            
               Euroopan unionin virallinen lehti
            
            
               C 85/20
            
         Kanne 13.12.2013 — AEMN v. parlamentti
   (Asia T-678/13)
   2014/C 85/35
   Oikeudenkäyntikieli: ranska
   
      Asianosaiset
   
   
      Kantaja: Alliance Européenne des Mouvements Nationaux (AEMN) (Matzenheim, Ranska) (edustaja: asianajaja J.-P. Le Moigne)
   
      Vastaaja: Euroopan parlamentti
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 14.10.2013 tehdyn päätöksen nro 110655, jossa vahvistettiin Euroopan parlamentin Alliance Européenne des Mouvements Nationaux’lle myöntämän lopullisen tuen vuodelta 2012 määräksi 186 292,12 euroa ja näin ollen päätettiin, että Alliance Européenne des Mouvements Nationaux’n pitää palauttaa 45 476,00 euroa, kun otetaan huomioon, että kantajayhdistykselle on jo annettu 231 412,80 euroa
            
         
               —
            
            
               velvoittamaan Euroopan parlamentin korvaamaan oikeudenkäyntikulut kokonaisuudessaan ja maksamaan Alliance Européenne des Mouvements Nationaux’lle 20 000,00 euroa tällä perusteella.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu toimen tekijän toimivallan puuttumiseen, koska toimen allekirjoittaja ei osoittanut mitään delegointia tehdä, allekirjoittaa ja antaa tiedoksi riidanalainen päätös
            
         
               2)
            
            
               Toinen kanneperuste, joka perustuu olennaisten menettelymääräysten rikkomiseen, koska parlamentti ei antanut kantajalle mahdollisuutta ottaa kantaa todettuihin sääntöjenvastaisuuksiin.
            
         
               3)
            
            
               Kolmas kanneperuste, joka perustuu oikeussäännön rikkomiseen siltä osin kuin
               
                           —
                        
                        
                           apportti on säännönmukainen rahoitusmuoto
                        
                     
                           —
                        
                        
                           kantajaa on kohdeltu syrjivästi sen talousarvion suhteen verrattuna muihin eurooppalaisiin poliittisiin puolueisiin
                        
                     
                           —
                        
                        
                           oikeutta tulla kuulluksi ennen yksittäistapausta koskevan epäsuotuisan toimenpiteen määräämistä on loukattu.
                        
                     
         
               4)
            
            
               Neljäs kanneperuste, joka perustuu harkintavallan väärinkäyttöön, koska parlamentti käytti rahoitusta koskevia rajoitteita rajoittaakseen sellaisen poliittisen puolueen toimintakeinoja, jonka ihanteista tietyt sen jäsenet eivät olleet samaa mieltä.